
TECHNINĖ SPECIFIKACIJA

VILNIAUS UNIVERSITETO PASTATŲ KOMPLEKSO ŠV. JONO KRIKŠTYTOJO IR ŠV. JONO APAŠTALO IR EVANGELISTO BAŽNYČIOS STOGO TVARKYBOS DARBAI

1. SĄVOKOS
1.1. Pirkėjas/ Užsakovas – Vilniaus universitetas.
1.2. Tiekėjas/ Rangovas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Užsakovas sudarys Rangos sutartį. 
1.3. Sutartis – Rangos sutartis, sudaroma tarp Užsakovo ir Rangovo dėl šio Pirkimo objekto.
1.4. Projektas – Vilniaus universiteto pastatų komplekso Šv. Jono Krikštytojo ir Šv. Jono apaštalo ir evangelisto bažnyčia, Vilniaus m., Šv. Jono g. 12 stogo tvarkybos (remonto, restauravimo) darbų projektas, Rengėjas UAB „Senamiesčio projektai“, rengimo metai 2021, Projekto Nr.  SP-0343-20-TvTP (Techninės specifikacijos priedas Nr. 1).
1.5. Leidimas – leidimas atlikti kultūros paveldo objekto ar kultūros paveldo statinio tvarkybos darbus, išdavusi institucija: Kultūros paveldo departamentas prie Kultūros ministerijos Vilniaus teritorinis skyrius, išdavimo data: 2021-11-03 Nr. dokumento Nr.: LPVS-132 (Techninės specifikacijos priedas Nr. 2). 
1.6. Statybvietė – teritorija, kurią Užsakovas perduos Rangovui, sudarydamas Statybvietės priėmimo – perdavimo aktą darbų atlikimui po Sutarties įsigaliojimo.
1.7. Aptvėrimo projektas – statybvietės apsaugą nuo trečiųjų asmenų ir srautų valdymą užtikrinantis projektas (Techninės specifikacijos priedas Nr. 3). 
2. PIRKIMO OBJEKTAS
2.1.	Pirkimo objektas – Vilniaus universiteto pastatų komplekso Šv. Jono Krikštytojo ir Šv. Jono apaštalo ir evangelisto bažnyčios, Vilniaus m., Šv. Jono g. 12, stogo tvarkybos (remonto, restauravimo) darbai, vykdomi pagal Techninės specifikacijos priedą Nr. 1 – Projektą, ir priedą Nr. 2 - Leidimą. Pirkimo objektas apima ir statybvietės aptvėrimo su dekoracijomis, Užsakovo įrangos (Vilniaus universiteto muziejaus bilietų kasos) laikino perkėlimo bei pastolių dekoracijų įrengimo darbus pagal Techninės specifikacijos priedą Nr. 3 „Aptvėrimo projektas“ (toliau – Pirkimo objektas / Darbai).
2.2. Pirkimo objektas į pirkimo objekto dalis neskaidomas, todėl Rangovas privalo teikti pasiūlymą visai Projekte numatytai apimčiai ir (ar) kiekiui pagal Užsakovo pateiktus Darbų ir medžiagų kiekių žiniaraščius (Techninės specifikacijos priedas Nr. 4) bei pasiūlymo formoje nurodytus atskirus darbus. Konkretūs Darbų kiekiai ir apimtys, numatyti Projekte, Sutarties vykdymo metu gali keistis, pvz.,  dėl nenumatytų aplinkybių, taip pat dėl faktinio nusidėvėjimo, naujai paaiškėjus vertingosioms savybėms ir pan. 
2.3. Už Projekto keitimą, jei tokia būtinybė atsirastų Sutarties vykdymo metu, yra atsakingas Užsakovas.
2.4. Darbų atlikimo vieta – Vilniaus universiteto pastatų komplekso Šv. Jono Krikštytojo ir Šv. Jono apaštalo ir evangelisto bažnyčia (unik. kodas 26848), Vilniaus m., Šv. Jono g. 12.

3. REIKALAVIMAI PIRKIMO OBJEKTUI 
3.1. Jei pirkimo dokumentuose naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba ir pan., jie gali būti pakeisti lygiaverčiais.[footnoteRef:2] [2: Lygiaverčiu laikomas pirkimo objektas, kurio savybės nėra prastesnės (t. y. tokios pat arba geresnės) negu pirkimo dokumentuose perkamam objektui keliami reikalavimai ir siūlomą lygiavertį pirkimo objektą galima panaudoti pagal paskirtį be jokių apribojimų (įskaitant bet neapsiribojant išvardintais)

] 


1 lentelė.
	Eil.
Nr.
	Aprašymas ir reikalavimai

	1.
	Rangovas įsipareigoja Darbus vykdyti darbo laiką suderinus su Sutartyje nurodytu, atsakingu už Sutarties vykdymą Užsakovo asmeniu. Darbai neturi trukdyti Bažnyčios funkcinei ir akademinei veiklai. 

	2.
	Rangovas turi Darbų metu statybvietę aptverti pagal Aptvėrimo projektą (Techninės specifikacijos priedas Nr. 3). Aptvėrimo segmentai turi būti visada tvarkingi ir estetiški. 

	3. 
	Rangovas turi statybines atliekas ir statybines medžiagas sandėliuoti tik Statybvietės plane, kuris bus patvirtintas kartu su Rangovo parengtu pasirengimo statybai ir darbų organizavimo projektu, nurodytose vietose. Transporto stovėjimas Užsakovo teritorijoje yra griežtai draudžiamas. Medžiagų iškrovimui reikalingą laikiną transporto įvažiavimą į Užsakovo teritoriją Rangovas privalo suderinti iš anksto su Sutartyje nurodytu, atsakingu už Sutarties vykdymą Užsakovo asmeniu. 

	4.
	Apie galimus triukšmingus Darbus Rangovas turi informuoti atsakingą už Sutarties vykdymą Užsakovo asmenį Sutartyje nurodytais kontaktais ne vėliau kaip prieš  1 (vieną) d. d. iki numatomų Darbų pradžios. 

	5.
	Darbų atlikimui naudotinas naujai įsigyjamas medžiagas ir jų spalvas Rangovas turi būtinai suderinti su Užsakovu ir Projekto vykdymo priežiūros vadovu. Rangovas čerpių dangai privalo naudoti čerpes, kurių techninės savybės yra ne prastesnės negu nurodytos: „S“ profilio natūralios molio spalvos čerpė; Matmenys 256x382 mm (+-3 proc.); Atsparumas šalčiui ne mažiau 150 ciklų (1 lygio); Atsparumas ugniai – A1; Gamintojo garantija – ne mažiau nei 30 metų. Rangovas reikalingas medžiagas ir įrenginius pristato į Darbų atlikimo vietą savo jėgomis ir lėšomis, jei laikinai numatoma jas sandėliuoti ne statybvietėje – jų sandėliavimo trukmė ir vieta turi būti suderinta su Užsakovu.

	6.
	Užsakovas suteiks galimybę prisijungti prie elektros, vandens tinklų, tačiau su atskira apskaita. Už faktinius sunaudotus elektros ir vandens kiekius Užsakovui turės papildomai sumokėti Rangovas pagal pateiktas sąskaitas. Konkrečius prisijungimo taškus derinti su Užsakovu.

	7.
	Rangovas privalo parengti Pasirengimo statybai ir statybos darbų organizavimo aprašą (toliau – Aprašas) ir darbų technologijos projektą, numatant tvarkybos darbų organizavimą ir statybvietės įrengimą bei darbo saugos užtikrinimą Vilniaus universiteto teritorijoje bei Vilniaus miesto savivaldybės teritorijoje ir juos pateikti derinimui Užsakovui. Kadangi tvarkybos darbai bus vykdomi praėjimo ir didelio judėjimo zonoje, turi būti užtikrinta praeivių sauga ir Vilniaus universiteto  darbuotojų bei studentų patekimas į visus Didžiojo kiemo pastatus bei Kavinę ir suvenyrų krautuvėlę iš Pilies g. pusės. 
Pasirengimo statybai ir statybos darbų organizavimo aprašas turi būti parengtas ir pateiktas derinimui Užsakovo už Sutarties vykdymą atsakingam atstovui per 20 (dvidešimt) d. d. nuo Sutarties įsigaliojimo dienos. Užsakovas turi pareikšti pastabas arba patvirtinti Aprašą per 5 (penkias) d. d. nuo dokumentų gavimo dienos. Pastabos turi būti pašalintos per 3 (tris) d. d. nuo pastabų Rangovui pateikimo dienos.

	8.
	Rangovas turi perimti iš Užsakovo statybvietę, suformuoti ir įrengti Statybvietę taip, kad būtų užtikrinti priėjimai į Objektą pagal Aptvėrimo projektą. Leidimus aptvėrimui ir kasimui gauna bei su tuo susijusias rinkliavas Vilniaus miesto savivaldybei sumoka Užsakovas. Šalys turi bendradarbiauti ir rūpintis, siekti, kad aptvėrimo išlaidos būtų minimalios ir pagrįstos.

	9.
	Atliekant Darbus, Rangovas privalo saugoti Užsakovo turtą, greta sumontuotus įrenginius ir  supančią aplinką, o juos užteršus ir (ar) sugadinus, sutvarkyti arba padengti su tuo susijusius Užsakovo nuostolius. Atlikus Darbus pagal Sutartį arba nutraukus Sutartį, Rangovas turi sutvarkyti statybvietę, ją perduoti Užsakovui ir demontuoti aptvėrimą.  

	10. 
	Rangovas turi parengti atliktų Darbų išpildomąją dokumentaciją, technologines korteles ir eksploatavimo instrukcijas. Rangovas turi pateikti informaciją dwg bei pdf formatu, taip pat turi pateikti vieną popierinį egzempliorių. Šių paslaugų kaina turi būti įvertinta ir įtraukta į tvarkomųjų darbų įkainius, atskirai už išpildomąją dokumentaciją, technologines korteles ir eksploatavimo instrukcijas mokama nebus. 

	11. 
	Atsižvelgiant į Vilniaus universiteto, kaip mokymo įstaigos ir valstybinės reikšmės objekto specifiką, Užsakovui pareikalavus, tam tikrose zonose dirbti bus galima tik ribotą laiką arba tik tam tikru paros metu. Rangovas turėtų įvertinti galimybę dirbti poilsio ir švenčių dienomis. Numatomas bendras ne darbo dienų skaičius dėl Užsakovo organizuojamų renginių yra 90 (devyniasdešimt) kalendorinių  dienų per visą Sutarties vykdymo terminą. Pirkimo paskelbimo metu yra žinomos šios dienos 2026 m., per kurias nebus galima vykdyti darbų  arba jie bus  ribojami: vasario 14, birželio 5, birželio 15- 30 dienomis,  liepos 15 d., rugsėjo 12 d., gruodžio 24-26, 31 dienomis. 

	12.
	Jei Darbus reikės vykdyti visiškai apribojant asmenų judėjimą, Rangovas turės parengti detalų Darbų vykdymo planą ir suderinti su Užsakovu ne vėliau kaip likus 10 (dešimt) d. d. iki numatomo ribojimo pradžios.

	13.
	Rangovas turi išlaikyti statybvietės prieigas švarias nuo dulkių ir purvo ir palaikyti jas saugiomis. Rangovas privalo prižiūrėti, kad už statybvietės ribos (gatvėje, lauke, patalpose ir pan.) neatsirastų statybinių atliekų ir šiukšlių. Rangovas turi palaikyti švarią ir tvarkingą aplinką ir turi visuomet turėti dėžes ar konteinerius statybinėms atliekoms ir šiukšlėms sandėliuoti, rūšiuoti ir pan. Statybinės atliekos iki jų išvežimo ar panaudojimo kaupiamos ir saugomos, su Užsakovu suderintoje vietoje, uždaruose konteineriuose arba maišuose. Rangovas turi užtikrinti statybinių šiukšlių išvežimą pagal Lietuvos Respublikos aplinkos ministro patvirtintas taisykles „Statybinių atliekų tvarkymo taisykles“ (aktuali redakcija). Rangovas Užsakovui turi pateikti  pažymą (-as) apie statybinių atliekų perdavimą jas tvarkančiai įmonei arba jų sutvarkymą.

	14. 
	Vykdant pamatų tvarkybos darbus medžių polajuose kasinėjimas turi būti vykdomas pagal Vilniaus miesto savivaldybės administracijos Miesto aplinkos skyriaus 2025-03-04 rašto Nr. A51-36019/25(3.3.2.26E-MAS) „DĖL ŠV. JONO KRIKŠTYTOJO IR ŠV. JONO APAŠTALO IR EVANGELISTO BAŽNYČIOS REMONTO IR ŽELDINIŲ TVARKYMO“ (Techninės specifikacijos priedas Nr. 6) reikalavimus. 



4. APLINKOSAUGINIAI REIKALAVIMAI
4.1. Tiekėjas darbų atlikimo metu, turės laikytis aplinkos apsaugos vadybos sistemos reikalavimų. 
5. [bookmark: _Hlk158296136][bookmark: _Hlk158296143]KITA INFORMACIJA
6.1. Kultūros paveldo objekte atliekamų tvarkybos darbų projekto vykdymo eigą ir kokybę kontroliuoja Užsakovas, Projekto rengėjas, Kultūros infrastruktūros centro atstovas – techninis prižiūrėtojas, Kultūros paveldo departamentas ir savivaldybės paveldosaugos padalinys.
6.2. Prieš pradedant Darbus Rangovas pateikia Užsakovui Darbų atlikimo grafiką, kurį Sutartyje nustatyta tvarka suderina su Užsakovu ir jo laikosi atliekant Darbus. 
7. PRIEDAI
[bookmark: _Hlk207724566]1 Priedas. Projektas – Vilniaus universiteto pastatų komplekso Šv. Jono Krikštytojo ir Šv. Jono apaštalo ir evangelisto bažnyčia, Vilniaus m., Šv. Jono g. 12 stogo tvarkybos (remonto, restauravimo) darbų projektas, Rengėjas UAB „Senamiesčio projektai“, rengimo metai 2021, Projekto Nr.  SP-0343-20-TvTP (nuasmenintas).
2 Priedas. Leidimas – Leidimas atlikti kultūros paveldo objekto ar kultūros paveldo statinio tvarkybos darbus, išdavusi institucija: Kultūros paveldo departamentas prie Kultūros ministerijos Vilniaus teritorinis skyrius, išdavimo data: 2021-11-03 Nr. dokumento Nr.: LPVS-132 (nuasmenintas).
3 Priedas. Aptvėrimo projektas – Statybvietės apsaugą nuo trečiųjų asmenų ir srautų valdymą užtikrinantis projektas. 
4 Priedas. Darbų ir medžiagų kiekių žiniaraščiai pildymui
5 Priedas. Etapų schemos (nuasmenintos).
6 Priedas. Vilniaus miesto savivaldybės administracijos Miesto aplinkos skyriaus 2025-03-04 raštas Nr. A51-36019/25(3.3.2.26E-MAS) „DĖL ŠV. JONO KRIKŠTYTOJO IR ŠV. JONO APAŠTALO IR EVANGELISTO BAŽNYČIOS REMONTO IR ŽELDINIŲ TVARKYMO“.

